《同王圣濡张时升徐锡溟游鹅鼻峰》
明代·刘芳

旷达见高情，知交托平素。相与陟危峰，奇观敦夙慕。

我心窃自喜，早行莫迟误。呼童不及膺，出门自发付。

茶铛手可提，炉碳裹以布。萦回江水清，品尝忘日暮。

岩壑态探讨，狂笑蛟龙怖。烟树碧沉沉，乱鸦飞远渡。

别去订后期，计日梅花吐。过我复寻欢，春风满园圃。

作者简介：刘芳，字永锡。阳江人。明宪宗成化十四年（一四七八）进士，官南宁知府。清康熙《阳江县志》卷三有传。